Venesuelaning “Demokratik harakat” muxolifat partiyasi yetakchilaridan biri Luis Manuel Diasning o‘ldirib ketilgani haqida ma’lum qildi, deya xabar bermoqda Reuters. “Hozirgina “Demokratik harakat” bosh kotibi Luis Manuel Dias Altagrasiya-de-Orituko shahrida o‘q otar qurol bilan o‘ldirildi. U sahnada Lilian Tintori bilan birga edi”, - deya yozdi partiya bosh kotibi Enri Ramos o‘z tvitterida. Qotillik 6 dekabrda o‘tkazilishi belgilangan parlament saylovlari arafasida saylovchilar bilan uchrashuv chog‘ida sodir bo‘ldi. Jinoyatchilar guruhi avtomobildan turib Diasga qarata o‘q uzishgan.